Nils Williksen

Nils Williksen er et norsk familieeid investeringsselskap med interesser i fiskeri, havbruk, entreprenørvirksomhet og eiendom. Selskapet har tilhold på Rørvik i Nærøysund kommune.

Virksomheten har blitt omstrukturert flere ganger, men kan føres tilbake til Martin Edvardsen (1855–1940), som fra 1883 drev fiskehandel, landhandel, poståpneri og dampskipsekspedisjon på Flerengstranda i Vikna. Virksomheten ble overtatt av hans svigersønn Nils Williksen (1891–1975) i 1930.

Williksen-familien drev fiskemottak og gikk også inn i lakseoppdrett da Williksen Fiskeoppdrett fikk sin første produksjonstillatelse i 1985. Williksen Fiskeoppdrett og Hansvikfisk fusjonerte til Midt-Norsk Havbruk i 1992.

Williksen drev slakteri-, foredlings- og salgsvirksomhet på Flerengstranda for Midt-Norsk Havbruk, Salmonor og Bjørøya Fiskeoppdrett. I 2017 solgte Williksen- og Sivertsen-familiene Midt-Norsk Havbruk til NTS med oppgjør i aksjer. Salgsvirksomheten ble skilt ut i et eget selskap, Williksen Export, mens slakteriet skiftet navn til SalmoSea. NTS ble kjøpt opp av SalMar i 2022, og lakseslakteriet på Flerengstranda ble lagt ned i 2023. Williksen kjøpte tilbake anlegget i 2024.

 Referanser 

 Eksterne lenker 


Kategori:Norske sjømatselskaper
Kategori:Næringsliv i Nærøysund
Kategori:Selskaper etablert i 1883